Aj napriek tomu, že sa problém s umývačkou môže vyskytnúť nečakane, pravdepodobnosť jeho výskytu určite zvyšuje zanedbaná údržba. Dodržiavaním základných preventívnych opatrení môžete predchádzať mnohým poruchám umývačky. Do umývačky nevkladajte riady so zvyškami jedla, rýchlo upchávajú filtre a neskôr sa dostávajú aj do ďalších častí spotrebiča. Pravidelne umývačku čistite a zbytočne ju nepreťažujte. Vkladajte len predpísané množstvo riadu, ktoré naukladáte do priehradiek, určených na jednotlivé druhy riadu. Správny režim vyberajte podľa návodu. Zistite si tvrdosť vašej vody a v prípade potreby používajte soľ. Po každom použití skontrolujte umývačku, aby nikde neostalo nič zaseknuté. Vyberajte si vhodné čistiace prostriedky, ktoré zodpovedajú programom a možnostiam umývačky.  Po skončení umývacieho cyklu nechajte dvierka na umývačke otvorené 20 – 30 minút, aby sa prístroj vyvetral. Zabránite tým aj tvorbe mikróbov. Čistite filter. Odporúčaná teplota vody je 50 – 60 °C.\r